آمریکا بیرلشیک دؤولتلرینین بیرلشمیش میللتلر دائمی نماینده‌سی نیکی هیلی، اؤلکه‌سینین اورتا دوغو باریش پلانینا دایر،
"اؤنجه‌کی گیریشیملرین عکسینه، چوخ داها اوزون، داها اینجه آیرینتیلار احتیوا ائدیر" دئدی.
وظیفه‌سین‌دن ایل سونون‌دا آیریلاجاق و بیرلشمیش میللتلر تهلوکه‌سیزلیک شوراسینا سون دفعه خطاب ائد‌ن نیکی هیلی، ایسراییل-فیلیسطین پروبلئمینین مذاکیره ائدیلدیگی اوتورومدا، یئنه بیرلشمیش میللتلری ایسراییله قارشی اؤن یارغیلی اولماق‌لا تنقید ائتدی.
بو "اؤن یارغیلی تاخینتینین باریش یئرینه سونو اولمایان بیر چیخماز یولا گئتدیگینی" بیلدیره‌ن هیلی، اوخودوغونو سؤیله‌دیگی، آمریکا باشقانی دونالد ترامپین اوزون مدت‌دیر گؤزله‌نیله‌ن باریش پلانینا دایر ده دانیشدی.
هر ایکی طرفین باریش آنلاشماسین‌دان بؤیوک اؤلچوده ایستیفاده ائدجگینی آنجاق فیلیسطین‌لیلرین داها چوخ فایدا گؤره‌جگینی و ایسراییل‌لیلرین داها چوخ ریسک آلاجاغینی مدافعه ائد‌ن هیلی، بونلاری دئدی:
"اؤنجه‌کی گیریشیملرین عکسینه، بو پلان نامعلوم و اؤن گؤرولمه‌ین یؤنه‌رگه‌لر/امرلر احتیوا ائدن یالنیز بیر نئچه صحیفه‌دن عبارت دئییل، چوخ داها اوزون. داها اینجه آیرینتیلار احتیوا ائدیر. ایچین‌ده یاشادیغیمیز یئنی تکنولوژی دونیاسین‌دان دا ایستیفاده ائد‌رک، قونویا یئنی عنصورلار گتیریر. اورتا دوغو گرچکلیگینین بؤیوک اؤلچوده دییشدیگینی ده نظره آلیر. اولجه‌دن ائدیلمه‌سی مومکون گؤرونمه‌یه‌ن شئیلرین بو گون ائدیله‌بیله‌جگی حقیقتینی قوجاقلاییر. بو پلان اولکیلردن فرق‌لی اولاجاق. سوروشولما‌سی لازیم اولان، حساس پلانین نئجه قارشیلاناجاغی".
ترامپین اورتا دوغو پلانین‌دا هرکس طرفین‌دن بیه‌نیله‌جک بؤلوم‌لر اولدوغو کیمی خوش قارشیلانمایاجاق بؤلوم‌لرین ده اولاجاغینی ایفاده ائد‌ن هیلی، نهایی قرارین ایسه یالنیز ایسراییل و فیلیسطین‌لیلر طرفین‌دن وئریله‌بیله‌جگینی سؤزلرینه علاوه ائتدی.
